CELEX: C2006/310/14
Language: da
Date: 2006-12-16 00:00:00
Title: Sag C-419/06: Sag anlagt den 13. oktober 2006 — Kommissionen for De Europæiske Fællesskaber mod Den Hellenske Republik

16.12.2006   
            
            
               DA
            
            
               Den Europæiske Unions Tidende
            
            
               C 310/8
            
         Sag anlagt den 13. oktober 2006 — Kommissionen for De Europæiske Fællesskaber mod Den Hellenske Republik
   (Sag C-419/06)
   (2006/C 310/14)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved M. Konstantinidis og E. Righini)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik, idet den ikke inden for den fastsatte frist har truffet de nødvendige foranstaltninger
               
                           —
                        
                        
                           med henblik på at ophæve den støtte, der var erklæret ulovlig og uforenelig med det fælles marked ved Kommissionens beslutning af 14. september 2005, K(2005) 2706 om Den Hellenske Republiks støtte til Olympiaki Aeroporia og Olympic Airlines (meddelt den 15.9.2005 under nummer SG Greffe (2005) D/205062), samt ikke har truffet foranstaltninger
                        
                     
                           —
                        
                        
                           med henblik på at tilbagesøge støtten fra dens modtagere
                        
                     og under alle omstændigheder ikke har underrettet Kommissionen om de to foranstaltninger, har tilsidesat forpligtelser, som påhviler Den Hellenske Republik i henhold til artikel 2, 3 og 4 i nævnte beslutning og i henhold til EF-traktaten.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Ved Kommissionens beslutning pålægges Den Hellenske Republik at tilbagesøge den i artikel 1 nævnte støtte til modtagerne og øjeblikkeligt indstille enhver yderligere udbetaling af støtte til Olympiaki Aeroporia og Olympic Airlines. Desuden pålægges Den Hellenske Republik inden to måneder efter beslutningens iværksættelse at underrette Kommissionen om de foranstaltninger, den har truffet med henblik på at efterkomme denne.
   Nævnte frist udløb den 15. november 2005.
   Det fremgår af fast retspraksis, at den eneste gyldige grund, som en medlemsstat kan fremføre inden for rammerne af proceduren i henhold til artikel 88, stk. 2, EF, er en absolut umulighed for en korrekt gennemførelse af beslutningen. Kommissionen har desuden understreget, at i henhold til nævnte retspraksis kan de hellenske myndigheder ikke påberåbe sig en absolut mulighed uden først at have forsøgt at opnå tilbagebetaling af den pågældende støtte, hvilket ikke er tilfældet.
   De hellenske myndigheder har ikke fremført nogen ekstraordinære eller uforudsete vanskeligheder, som gør det umuligt at gennemføre beslutningen. De hellenske myndigheder har heller ikke foreslået nogen alternativ fremgangsmåde med henblik på beslutningens gennemførelse, som kunne afhjælpe vanskelighederne. Myndighederne har alene anfægtet hjemlen for beslutningen og beregningen af Kommissionens støtte, hvoraf fremgår, at de ikke har truffet selv den mindste foranstaltning til støttens suspension og tilbagesøgning.